EXERCICE N°I
Retirez tous les noms contenus dans ce texte:
- 1) Masculin
- 2) Feminin
- 3) Ceux des deux genres,
mettez-les au pluriel.
Beṛṛa, tura yeɣli-d yiḍ.
Tamadactat ulac maḍi di tmurt nneɣ, abaɛda deg ussan agi umerḍil ger Yennayer d fuṛaṛ.
Zik i d-i-ɣelli yiḍ. Uḍan ɣezzifit, ur d-ittali ara wass ḥacama tkeṛheḍ iman-ik. _ Zik zik i gganen medden, usu immeneɛ deg usemmiḍ. Lḥasun tagrest yiwen ur tt-iḥemmel.
Tesseɣlay-d lxuf ɣef yemdanen. Aḍu ger lecqayeq d ashurru am tejlibt n tfiɣar* (chouette).
Ggugmen lmal uddaynin d wid n lexla.
Uccanen, lemmer mačči d laẓ i ten-id-ittawin ḥacama d leḥwaṛi, a s-tiniḍ ǧǧan tamurt.
Wid isɛan tamezduɣt yak tt-duli menɛen akken bɣun ilin, ma d igellil meskin aḥlil.
Dɣa ma yerna uɛebbuḍ d ilem ula i d-nini.
Di lawan agi n tegrest tferreq taddart ɣef sin: wid isɛan d wid yenḥafen, wanag anebdu ɛedlen medden tikli.
Asemmiḍ n tmurt nneɣ, aṭas ɣilend akellex.
Sebken waman deg ɣeẓran, isebbek zzit di leqṣed.
Sebbken idammen deg iẓuran.
Mačči yiwen neɣ, seg-widak tebla tissit, i yeqquren deg berdan, gersen, uɣalen amzun d igermumen.
Ttuɣalen diblaḍen, ula d aḍlaq ur izmir a ten yeḍleq uɣessal.
Ḥacama s lembat.
Tamurt nneɣ akka ɣures ttanumi.
Tsett arraw-is. Am uwaɣezniw neɣ yir taqjunt.
Akka taddart agi segmi i s-d-tecfa d wakken i d-ḥekkun imezwura anaga. tlatin yexxamen i tt-iɛemṛen.
Taddart teggumma att-ttimɣur, ula lqern, tlatin yexxamen aseggas-a
- Texte du livre d’Amar Mezdad “idh d Wass”, [1] pp. 2-3
kab_Latn fra_Latn oci_Latn ron_Latn fra_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn sun_Latn kab_Latn kab_Latn kab_Latn kab_Latn kab_Latn